CELEX: 32018D1193
Language: bg
Date: 2018-08-21 00:00:00
Title: Решение за изпълнение (EC) 2018/1193 на Комисията от 21 август 2018 година за прекратяване на антидъмпинговата процедура по отношение на вноса на силиций с произход от Босна и Херцеговина и от Бразилия

22.8.2018   
               
               
                  BG
               
               
                  Официален вестник на Европейския съюз
               
               
                  L 211/5
               
            
         РЕШЕНИЕ ЗА ИЗПЪЛНЕНИЕ (EC) 2018/1193 НА КОМИСИЯТА
         от 21 август 2018 година
         за прекратяване на антидъмпинговата процедура по отношение на вноса на силиций с произход от Босна и Херцеговина и от Бразилия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9, параграф 1 от него,
         като има предвид, че:
         A.   ЗАПОЧВАНЕ И ПРОЦЕДУРА
         
         
                     (1)
                  
                  
                     На 19 декември 2017 г. Европейската комисия („Комисията“) започна антидъмпингово разследване по отношение на вноса в Съюза на силиций с произход от Босна и Херцеговина и от Бразилия и за тази цел публикува известие за започването на процедурата в Официален вестник на Европейския съюз (2).
                  
               
                     (2)
                  
                  
                     Разследването започна след жалба, подадена от Ferroatlántica и Ferropem („жалбоподателите“), представляващи повече от 85 % от общото производство на силиций в Съюза. Жалбата съдържаше prima facie доказателства за наличието на нанасящ вреди дъмпинг, които бяха счетени за достатъчни, за да обосноват започването на процедурата.
                  
               
                     (3)
                  
                  
                     Комисията уведоми жалбоподателите, известните производители износители в Босна и Херцеговина и Бразилия, известните вносители и ползватели, както и всички други страни, за които е известно, че са засегнати, както и представителите на Босна и Херцеговина и Бразилия за започването на разследването. На заинтересованите страни беше предоставена възможност писмено да изложат становищата си и да поискат изслушване в срока, указан в известието за започване на процедурата.
                  
               Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
         
         
                     (4)
                  
                  
                     По електронна поща на 7 май 2018 г. жалбоподателите уведомиха Комисията, че искат да оттеглят жалбата си.
                  
               
                     (5)
                  
                  
                     В съответствие с член 9, параграф 1 от основния регламент при оттегляне на жалбата процедурите могат да бъдат прекратени, освен когато прекратяването не е в интерес на Съюза.
                  
               
                     (6)
                  
                  
                     При разследването не бяха установени съображения, които да показват, че такова прекратяване би било в противоречие с интереса на Съюза. Поради това Комисията счете, че разследването във връзка с вноса в Съюза на силиций с произход от Босна и Херцеговина и от Бразилия следва да се прекрати.
                  
               
                     (7)
                  
                  
                     Заинтересованите страни бяха съответно информирани и им беше предоставена възможност да изразят становището си. Комисията обаче не получи становища, които да потвърждават, че подобно прекратяване няма да е в интерес на Съюза.
                  
               
                     (8)
                  
                  
                     Поради това Комисията стигна до заключението, че антидъмпинговата процедура относно вноса в Съюза на силиций с произход от Босна и Херцеговина и от Бразилия следва да се прекрати без налагане на мерки.
                  
               
                     (9)
                  
                  
                     Настоящото решение е в съответствие със становището на Комитета, създаден с член 15, параграф 1 от основния регламент,
                  
               ПРИЕ НАСТОЯЩОТО РЕШЕНИЕ:
         
            Член 1
            Антидъмпинговата процедура относно вноса на силиций, съдържащ по-малко от 99,99 % силиций в действителни тегловни проценти, с произход от Босна и Херцеговина и от Бразилия, понастоящем класиран в код по КН 2804 69 00, се прекратява.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 21 август 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21.
         
            (2)  Известие за започване на антидъмпингова процедура по отношение на вноса на силиций с произход от Босна и Херцеговина и от Бразилия, ОВ C 438, 19.12.2017 г., стр. 39.